03.03.2025.

*Par iepirkuma procedūras “Degvielas uzpildes stacijas biroju un sarga ēkas pārbūve*

*Vestienas ielā 35 k-6, Rīgā”, Identifikācijas Nr. RS/2025/13 nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***Jautājums:***

*Iepirkuma procedūras “Degvielas uzpildes stacijas biroju un sarga ēkas pārbūve Vestienas ielā 35 k-6, Rīgā” , Identifikācijas Nr. RS/2025/13, nolikuma 23.1.1.punktā sadaļā Prasības tehniskajām un profesionālajām spējām ir noradīts, ka Pretendents:*

*ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis vismaz 2 (divu) ēku, kur katras ēkas kopējā platība ir lielāka par 300 m2, izbūves vai pārbūves darbus, ar nosacījumu, ka darbu ietvaros ir veikti vismaz trīs iekšējo inženiertīklu (ūdensvads, kanalizācija, ventilācija vai kondicionēšana, elektrotīkli, elektronisko sakaru tīkli u.tml.) izbūve vai pārbūve un vismaz divu ārējo inženiertīklu (ūdensvads, kanalizācija, elektrotīkli, elektronisko sakaru tīkli u.tml.) izbūve vai pārbūve, un objekti ir pilnībā pabeigti un nodoti ekspluatācijā.*

*Vai var uzskatīt par atbilstošu Iepirkuma procedūras nosacījumiem objektu, kur līguma ietvaros tika veikta ēkas renovācija ( atjaunošana ), t.sk. ir veikta ventilējamās fasādes montāža, jumta atjaunošana, iekšējo (ūdensvads un kanalizācija, ventilācija un elektrotīkli) un ārējo inženiertīklu pārbūve (ūdensvads un kanalizācija, elektrotīkli, elektronisko sakaru tīkli) , ja ēkas kopējā platība ir lielāka par 300 m2 ?*

**Atbilde:** paskaidrojam, ka pretendenta pieredze tiks uzskatīta par atbilstošu nolikuma 23.1.1. punkta prasībām, ja pretendents ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis vismaz 2 (divu) ēku, kur katras ēkas kopējā platība ir lielāka par 300 m2, izbūves vai pārbūves darbus, ar nosacījumu, ka darbu ietvaros ir veikti vismaz trīs iekšējo inženiertīklu (ūdensvads, kanalizācija, ventilācija vai kondicionēšana, elektrotīkli, elektronisko sakaru tīkli u.tml.) izbūve vai pārbūve un vismaz divu ārējo inženiertīklu (ūdensvads, kanalizācija, elektrotīkli, elektronisko sakaru tīkli u.tml.) izbūve vai pārbūve, un objekti ir pilnībā pabeigti un nodoti ekspluatācijā.

Iepirkumu komisijas priekšsēdētāja I.Novika